钦定古今图书集成/明伦汇编/氏族典/第128卷 > 陈经邦
## 钦定古今图书集成/明伦汇编/氏族典/第128卷 > 陈经邦

按《兴化县志》：“经邦，字公望，嘉靖乙丑会试第二人，选
庶吉士，授编修。时神宗在东宫，选宫僚，经邦为讲读
官。及登大宝日，执经侍左右。每进讲，明白恳切。转谕
德，掌坊事。进侍读学士，掌院事。擢礼部侍郎，加太子
宾客，转吏部侍郎，改掌詹事府，教习庶吉士。亡何，转
礼部尚书兼学士。既典春曹，所条皆有关典礼。未几”，
寿宫役兴，辅臣与言路议异。经邦奉命覆视，不尽如
辅臣指嗾言路攻之，遂再疏乞归。